text: Kattejammer fra Tønder Festivalen 
  25 august 2011 kl. 16.46
  Den norske pigegruppe Katzenjammer er med til at åbne årets Tønder Festival i aften. Pigerne blev syge sidste år, hvor de skulle have spillet i det store telt, så de glæder sig til aftenens optræden.
  TV SYD var med til eftermiddagens lydprøve - og vi sender direkte fra Tønder, hvor de første officielle koncerter begynder kl. 20.
  Men som sædvanligt summer hele byen af musik - på gader og stræder. 
  De fem piger i bandet, som er opkaldt efter det tyske navn på Knold og Tot, går på scenen med 15 instrumenter, som veksler fra sang til sang.
  Katzenjammer har været i Danmark flere gange. De har spillet på Roskilde Festivalen og i Vega i København. Og sidste år skulle de have spillet i Tønder. 
  -  Vi blev syge, så vi glæder os til endelig at kunne spille her, siger Solveig Heilo. Så jeg har glædet mig meget til at spille her i Tønder.
  